open-index/open-wikipedia-markdown huggingface dataset:
মোল্যা নজরুল ইসলাম

**মোল্যা নজরুল ইসলাম** (জন্ম ৩০ জুন ১৯৭৩) হলেন  আর্মড পুলিশ ব্যাটালিয়নের ডিআইজি। ইতিপূর্বে তিনি গাজীপুর মেট্রোপলিটন পুলিশের কমিশনার ছিলেন। এ পদে যোগদানের পূর্বে তিনি ২০১৯ সালে নৌ পুলিশের বিশেষায়িত ইউনিটে দায়িত্ব পালন করেন।

## প্রারম্ভিক জীবন
নজরুল খুলনা বিভাগের নড়াইল জেলার মুসলিম পরিবারে জন্ম গ্রহণ করেন। ঢাকা বিশ্ববিদ্যালয়ের মার্কেটিং বিভাগ থেকে স্নাতক ও স্নাতকোত্তর ডিগ্রী সম্পন্ন করেন। ২০০১ সালে ২০তম বিসিএস পরীক্ষায় উত্তীর্ণ হয়ে বাংলাদেশ পুলিশে যোগদান করেন।

## কর্মজীবন
নজরুল ২০০৭ সালে গাইবান্ধা জেলায় অতিরিক্ত পুলিশ সুপার হিসেবে যোগ দেন। এরপর ২০১২ সালে তাকে ঢাকা মহানগর গোয়েন্দা পুলিশের উপ-পুলিশ কমিশনারের (ডিসি ডিবি) দায়িত্ব দেওয়া হয়। ২০১৫ সালে তাকে জয়পুরহাট জেলার পুলিশ সুপারের দায়িত্ব দিয়ে প্রেরণ করা হয়। ২০১৬ সালে জয়পুরহাট মিশন শেষে মোল্যা নজরুলকে বিশেষ পুলিশ সুপার পদে অপরাধ তদন্ত বিভাগে নিয়ে আসা হয়। ২০১৯ সালে অতিরিক্ত উপ-মহাপরিদর্শক (অতিরিক্ত ডিআইজি) পদে পদোন্নতি পাওয়ার পর তাকে দায়িত্ব দেওয়া হয় আরেক বিশেষায়িত ইউনিট নৌ পুলিশে। ২০২২ সালের ১৩ জুলাই তিনি গাজীপুর মেট্রোপলিটন পুলিশের কমিশনার হিসেবে যোগদান করেন।

## সমালোচনা
মোল্লা নজরুল ঢাকা মহানগর (উত্তর) গোয়েন্দা পুলিশের (ডিবি) ডিসি থাকা অবস্থায় এক ব্যবসায়ীকে গ্রেফতার করেন। তার বিরুদ্ধে ওই ব্যবসায়ীকে নির্যাতন করে ২০১৩ সালের এপ্রিল মাসে এক কোটি টাকা ঘুষ নেওয়ার অভিযোগ ওঠে। এ ঘটনার পর নড়াইল এলাকার সরকারদলীয় সাংসদ কবিরুল হক নিজস্ব প্যাডে মোল্লা নজরুলের নেতৃত্বে ঘুষ নেওয়ার লিখিত অভিযোগ করে স্বরাষ্ট্র মন্ত্রণালয়ের কাছে। তিনি পুলিশের মহাপরিদর্শক, ঢাকা মহানগর পুলিশ কমিশনারসহ বিভিন্ন গোয়েন্দা সংস্থার কাছে অভিযোগপত্রের অনুলিপি দেন। অভিযোগকারী ব্যবসায়ী আবিদুল ইসলাম সাংসদ কবিরুল হকের আত্নীয়। ঘুষ কেলেঙ্কারির বিষয়টি বিভিন্ন গণমাধ্যমে প্রকাশিত হলে পুলিশ বিভাগসহ সারাদেশে ব্যাপক আলোচনার সৃষ্টি হয়। এ ঘটনায় ডিসি নজরুলকে ওই পদ থেকে সরিয়ে বিশেষ ভারপ্রাপ্ত কর্মকর্তা (ওএসডি) করা হয়।

২০১৩ সালের ১২ নভেম্বর, মোল্লা নজরুল ইসলামকে বাদ দিয়ে মামলার অনুমোদন দেয় দুদক ও জানায়, “ঘুষ গ্রহণের অভিযোগের সঙ্গে মোল্লা নজরুলের কোন সম্পৃক্ততা না থাকায় তাকে আসামি করা হয়নি”।

## তথ্যসূত্র

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গাজীপুর মেট্রোপলিটন পুলিশ কমিশনার
বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:নড়াইল জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
ইজোরিয়া

**ইজোরিয়া** হল একটি নেপালি ভাষা উপন্যাস, যা লিখেছেন সুবিন ভট্টরাই এবং বিপণন করেছেন পেইন্ট প্রিন্ট পাবলিকেশন।

## সারসংক্ষেপ
এই উপন্যাসে রয়েছে বহুমাত্রিক কাহিনি। লেখক ভট্টরাই গল্পে পরিবারের সদস্যদের মধ্যে প্রেম, ঘৃণা এবং দ্বন্দ্বকে তুলে ধরেছেন। ভট্টরাই (যিনি তার আগের সমস্ত বইগুলোতে কাঠমান্ডুকে কেন্দ্র করে গল্প লিখেছেন) এবার গল্পটি ধারণ করার জন্য তাকে মধেশ প্রদেশের শরণাপন্ন হয়েছিলেন। ইজোরিয়া একটি মৈথিলি শব্দ যার অর্থ "চাঁদের আলো"।

## তথ্যসূত্র

বিষয়শ্রেণী:নেপালি ভাষার উপন্যাস
কোসে ওকাজাওয়া

**কোসে ওকাজাওয়া** (, ; জন্ম: ২২ অক্টোবর ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।

## প্রারম্ভিক জীবন
কোসে ওকাজাওয়া ২০০৩ সালের ২২শে অক্টোবর তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:সেরেসো ওসাকার খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জে৩ লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:রেড বুল ব্রাগান্তিনোর খেলোয়াড়
রানি লক্ষ্মীবাঈ কেন্দ্রীয় কৃষি বিশ্ববিদ্যালয়

**রানি লক্ষ্মীবাঈ কেন্দ্রীয় কৃষি বিশ্ববিদ্যালয়** হল উত্তরপ্রদেশের ঝাঁসি জেলায় অবস্থিত কেন্দ্রীয় কৃষি বিশ্ববিদ্যালয়। বিশ্ববিদ্যালয়টি ভারত সরকার কর্তৃক "রানি লক্ষ্মীবাঈ কেন্দ্রীয় কৃষি বিশ্ববিদ্যালয় আইন - ২০১৪"-এর মাধ্যমে প্রতিষ্ঠিত হয়েছিল, যা ২০১৪ সালে সংসদে পাস হয়েছিল। বিশ্ববিদ্যালয়ের প্রথম শিক্ষাবর্ষ ২০১৪ সালের জুলাই মাস থেকে শুরু হয়েছিল। বিশ্ববিদ্যালয় প্রতি বছর দুটি সেমিস্টার সহ একটি সেমিস্টার পদ্ধতি অনুসরণ করে।

## ইতিহাস
বুন্দেলখন্ড অঞ্চলে একটি কেন্দ্রীয় কৃষি বিশ্ববিদ্যালয় প্রতিষ্ঠার অনুরোধ জানিয়ে ২০০৯ সালের ২৭শে জুলাই সাংসদ ও বিধায়কদের একটি প্রতিনিধিদল প্রধানমন্ত্রীর কাছে একটি স্মারকলিপি জমা দিয়েছিল।

বিশ্ববিদ্যালয় প্রতিষ্ঠার জন্য প্রথম খসড়াটি ২০১১ সালের ২৮শে ডিসেম্বর রাজ্যসভায় পেশ করা হয়েছিল। স্পষ্টীকরণ, একটি পুনঃপ্রবর্তন, একটি কমিটির দ্বারা একটি প্রতিবেদন ও কৃষি গবেষণা বিভাগের একটি প্রতিক্রিয়ার পরে, "রাণী লক্ষ্মী বাই কেন্দ্রীয় কৃষি বিশ্ববিদ্যালয় আইন" উভয় কক্ষ দ্বারা পাস হয় এবং এটি ২০১৪ সালের ৫ই মার্চ প্রকাশিত হয়েছিল।

## বিদ্যায়তন
বিশ্ববিদ্যালয়ের অস্থায়ী বিদ্যায়তনটি ঝাঁসির  ইন্ডিয়ান গ্রাসল্যান্ড অ্যান্ড ফডার রিসার্চ ইনস্টিটিউটে রয়েছে, মূল বিদ্যায়তনের ভবন নির্মাণ সম্পূর্ণ না হওয়া পর্যন্ত উক্ত প্রতিষ্ঠান থেকে বিশ্ববিদ্যালয়ের কার্যক্রম পরিচালিত হবে।

## শিক্ষা
বিশ্ববিদ্যালয় ২০১৪-২০১৫ শিক্ষাবর্ষর থেকে কৃষি বিষয়ে বিজ্ঞানে স্নাতক (সম্মান) কর্মসূচি শুরু করেছিল।

## তথ্যসূত্র

## বহিঃসংযোগ
* রানি লক্ষ্মীবাঈ কেন্দ্রীয় কৃষি বিশ্ববিদ্যালয়ের দাপ্তরিক ওয়েবসাইট

বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঝাঁসি জেলা
দীনদয়াল উপাধ্যায় গোরক্ষপুর বিশ্ববিদ্যালয়

**দীনদয়াল উপাধ্যায় গোরক্ষপুর বিশ্ববিদ্যালয়** (সরলভাবে **গোরক্ষপুর বিশ্ববিদ্যালয়** নামে পরিচিত) হল একটি রাজ্য সরকারি গবেষণা বিশ্ববিদ্যালয়। এটি উত্তরপ্রদেশ রাজ্যের গোরক্ষপুরের অবস্থিত। গোরক্ষপুর বিশ্ববিদ্যালয় হল একটি শিক্ষাদান এবং আবাসিক-সহ-অধিভুক্ত বিশ্ববিদ্যালয়। এটি শহরের কেন্দ্রস্থল থেকে প্রায় ২ কিলোমিটার পূর্ব দিকে দূরে অবস্থিত। বিশ্ববিদ্যালয়টি ১৯০.৯৬ একর জুড়ে বিস্তৃত।

## তথ্যসূত্র

বিষয়শ্রেণী:দীনদয়াল উপাধ্যায় গোরক্ষপুর বিশ্ববিদ্যালয়
বিষয়শ্রেণী:গোরক্ষপুরে শিক্ষা
বিষয়শ্রেণী:উত্তরপ্রদেশের বিশ্ববিদ্যালয়
বিষয়শ্রেণী:দীনদয়াল উপাধ্যায়ের স্মারক
বিষয়শ্রেণী:১৯৫৭-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৫৭-এ উত্তরপ্রদেশে প্রতিষ্ঠিত
অ্যালুমিনিয়াম অ্যান্টিমোনাইড

Chemical compound

**অ্যালুমিনিয়াম অ্যান্টিমোনাইড** (AlSb) হলো অ্যালুমিনিয়াম এবং অ্যান্টিমনি ধারণকারী গ্রুপ III-V পরিবারের একটি অর্ধপরিবাহী। এর ল্যাটিস ধ্রুবক হল ০.৬১ ন্যানোমিটার। পরোক্ষ ব্যান্ডগ্যাপ ৩০০ K-এ প্রায় ১.৬ eV, যেখানে সরাসরি ব্যান্ড গ্যাপ হলো ২.২২ eV।

 তাপমাত্রায় এর ইলেক্ট্রনের গতি ২০০cm²·V−1 ·s−1 এবং ফাঁকা স্থানের গতি ৪০০ cm²·V−1·s−1। এর প্রতিসরাঙ্ক 2 এর তরঙ্গদৈর্ঘ্যে 3.3 μm, এবং মাইক্রোওয়েভ ফ্রিকোয়েন্সিতে এর অস্তরক ধ্রুবক 10.9। 

AlInSb, AlGaSb এবং AlAsSb সহ ত্রিমাত্রিক কেলাস তৈরি করতে AlSb-কে  III-V এর অন্যান্য উপকরণের সাথে বিক্রিয়া করানো হয়।

অ্যান্টিমোনাইড (Sb 3− ) আয়ন ত্যাগ করার প্রবণতার কারণে, অ্যালুমিনিয়াম অ্যান্টিমোনাইড দাহ্য। এটি পুড়ে অ্যালুমিনিয়াম অক্সাইড এবং অ্যান্টিমনি ট্রাইঅক্সাইড তৈরি করে।

## আরও দেখুন

* গ্যালিয়াম অ্যান্টিমোনাইড
* ইন্ডিয়াম অ্যান্টিমোনাইড
* অ্যালুমিনিয়াম আর্সেনাইড

## তথ্যসূত্র

বিষয়শ্রেণী:অ্যালুমিনিয়াম যৌগ
রাজীব গান্ধী রাষ্ট্রীয় বিমানন বিশ্ববিদ্যালয়

**রাজীব গান্ধী ন্যাশনাল এভিয়েশন ইউনিভার্সিটি** (আরজিএনএইউ) হল একটি স্বায়ত্তশাসিত কেন্দ্রীয় সরকারি বিশ্ববিদ্যালয়, যা উত্তরপ্রদেশ রাজ্যের আমেঠি জেলার ফুরসাতগঞ্জ এয়ারফিল্ডে (পূর্বে রায়বরেলি জেলায়)  অবস্থিত।
ডান|থাম্ব| আরজিএনএইউ-এর মূল ভবন
এটি একটি বিশেষায়িত প্রতিষ্ঠান এবং সরাসরি ভারত সরকারের অধীনস্থ প্রতিষ্ঠান। এটি প্রাথমিকভাবে বেসামরিক বিমান পরিবহন মন্ত্রণালয়, বিজ্ঞান ও প্রযুক্তি মন্ত্রণালয় এবং আন্তর্জাতিক মহাকাশ ও বিমান চলাচল সংস্থার সহযোগিতায় অর্থায়ন লাভ করে।

## আরো দেখুন

* ভারতের বিমানচালক প্রশিক্ষণ প্রতিষ্ঠানের তালিকা

## তথ্যসূত্র

বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উত্তরপ্রদেশের কেন্দ্রীয় বিশ্ববিদ্যালয়
বিষয়শ্রেণী:আমেঠি জেলার বিশ্ববিদ্যালয় ও মহাবিদ্যালয়
বিষয়শ্রেণী:ভারতের বিমান চলাচল বিদ্যালয়
বিষয়শ্রেণী:রাজীব গান্ধীর স্মারক
ভদ্ৰ

**ভদ্রা** () হল ভগবান কৃষ্ণের "আটজন প্রধান রাণী-পত্নী" বা  অষ্টভার্যার মধ্যে একজন। ভাগবত পুরাণ তাকে কৃষ্ণের অষ্টম সহধর্মিণী হিসেবে বিবেচনা করে; কখনও কখনও তাকে সপ্তম সহধর্মিণী হিসাবেও বর্ণনা করা হয়। বিষ্ণুপুরাণ ও হরিবংশে অষ্টভার্যার তালিকায় ভদ্রার নাম নেই, তবে তাকে 'ধৃষ্টকেতুর কন্যা' বা 'কেকয় দেশের রাজকুমারী' বলে উল্লেখ করা হয়েছে।

## জীবনী
ভাগবত পুরাণ তাকে কৈকেয়ী উপাধি দেয়, যার অর্থ কৈকেয় রাজ্যের রাজকুমারী। তিনি ছিলেন রাজা ধৃষ্টকেতু ও তার সহধর্মিণী শ্রুতকীর্তির কন্যা। শ্রুতকীর্তি হলেন কুন্তী ও বসুদেবের বোন এবং এভাবে কৈকেয়ী বা ভদ্রা কৃষ্ণের কাকাতো বোন। ভদ্রার পাঁচ ভাইয়ের নেতৃত্বে জ্যেষ্ঠ রাজকুমার সন্তর্দন ভদ্রাকে কৃষ্ণের সাথে বিয়ে দিয়েছিলেন। অন্য পাঠে, তিনি স্বয়ম্বর অনুষ্ঠানে কৃষ্ণকে তার স্বামী হিসেবে বেছে নিয়েছিলেন বলে বর্ণনা করা হয়েছে, যেখানে একজন কনে সমবেত পাণিপ্রার্থীদের মধ্য থেকে একজন বরকে বেছে নেয়। কুন্তী ও কুন্তীর ছেলে পাণ্ডবদের সহধর্মিণী দ্রৌপদীর সঙ্গে দেখা করতে, কৃষ্ণ ও তার রাণীরা একবার হস্তিনাপুরে গিয়েছিলেন। কুন্তীর নির্দেশ অনুসারে, দ্রৌপদী ভদ্রা ও অন্যান্য রাণীদের উপাসনা করেন এবং উপহার দিয়ে সম্মান করেন। ভদ্রা দ্রৌপদীর নিকট নিজের ও কৃষ্ণের বিবাহ সম্পর্কে বর্ণনা করেছেন।

ভাগবত পুরাণ অনুসারে, ভদ্রার দশ পুত্র ছিল, যথা সংগ্রামজিৎ, বৃহৎসেন, শূর, প্রহরণ, অরিজিৎ, জয়, সুভদ্র, ভাম, আয়ু এবং সাত্যক। হিন্দু মহাকাব্য মহাভারতের মৌসল পর্ব যা কৃষ্ণের মৃত্যু এবং তার বংশের সমাপ্তি বর্ণনা করে এবং ভাগবত পুরাণে ভদ্রা ও অন্যান্য সাত প্রধান রাণীর বিলাপ এবং কৃষ্ণের অন্ত্যেষ্টিক্রিয়ায় তার লাফানোর কথা লিপিবদ্ধ করা হয়েছে। ভাগবত পুরাণ অনুসারে সকল রাণীকে সতী করা হয়েছিল, কিন্তু  মহাভারত  অনুসারে ভদ্রাসহ মাত্র চারজনকে করা হয়েছিল।
## উত্তরাধিকার
ভদ্রা কল্যাণম (অর্থ: ভদ্রার বিয়ে) শীর্ষক বই তেলুগু ভাষায় লিখেছেন ড. কে. ভি. কৃষ্ণকুমারী। তিনি এই বইটি সত্য সাই বাবাকে তাঁর ৮০তম জন্মদিনে উৎসর্গ করেছেন। এই বইতে, তিনি ভদ্রাকে মহালক্ষ্মী (বিষ্ণুর সহধর্মিণী) এবং কৃষ্ণের সাথে তার বিবাহকে তার সপ্তম সহধর্মিণী হিসাবে "সৌন্দর্য, ভক্তি ও প্রেমের সঙ্গম" হিসাবে বর্ণনা করেছেন।

## তথ্যসূত্র

বিষয়শ্রেণী:কৃষ্ণের সহধর্মিণী
বিষয়শ্রেণী:ভাগবত পুরাণের চরিত্র
বল্লভভাই পটেল বিশ্ববিদ্যালয়

**বল্লভভাই পটেল বিশ্ববিদ্যালয়** (এসপিইউ) হল ভারতের গুজরাট রাজ্যের বল্লভ বিদ্যানগরের শহরের একটি রাজ্য সরকারি বিশ্ববিদ্যালয়। বিশ্ববিদ্যালয়ের নামকরণ ভারতের লৌহমানব বল্লভভাই পটেলের নামানুসারে করা হয়েছে। এটি ১৯৫৫ সালের অক্টোবর মাসে তৎকালীন বোম্বাই প্রদেশের আইনসভার একটি আইন দ্বারা প্রতিষ্ঠিত হয়েছিল এবং ইউজিসি কর্তৃক ১৯৬৮ সালের অক্টোবর মাসে ইউজিসি আইনের ২(এফ)-এর অধীনে স্বীকৃত হয়েছিল।
## তথ্যসূত্র

বিষয়শ্রেণী:গুজরাতের বিশ্ববিদ্যালয়
বিষয়শ্রেণী:আনন্দ জেলায় শিক্ষা
বিষয়শ্রেণী:১৯৫৫-এ বোম্বে রাজ্যে প্রতিষ্ঠিত
বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:গুজরাতের রাজ্য বিশ্ববিদ্যালয়
শাহাপুর বহুমুখী উচ্চ বিদ্যালয়

**শাহাপুর বহুমুখী উচ্চ বিদ্যালয়** বাংলাদেশের নোয়াখালীর জেলার চাটখিল উপজেলার একটি  ঐতিহ্যবাহী মাধ্যমিক স্তরের শিক্ষাপ্রতিষ্ঠান।  বিদ্যালয়টিতে বিজ্ঞান, বাণিজ্য ও মানবিক এই তিন বিভাগে নিয়মিত শিক্ষা কার্যক্রম পরিচালিত হয়। বিদ্যালয়টি ১৯৩৫ সালে প্রতিষ্ঠিত হয়।

## অবস্থান
এটি সাহাপুর ইউনিয়নের সাহাপুর বাজারের মাঝামাঝি স্থানে অবস্থিত এক মাত্র উচ্চমাধ্যমিক বিদ্যালয়।

## ইতিহাস
দেশ স্বাধিন হওয়ার আগে এটি ছিল অত্র অঞ্চলের একমাত্র বহুমুখী উচ্চ বিদ্যালয়।

## তথ্যসূত্র

বিষয়শ্রেণী:নোয়াখালী জেলার বিদ্যালয়
ফ্লোরিডা কৃষি ও যন্ত্র প্রকৌশল বিশ্ববিদ্যালয়

**ফ্লোরিডা এগ্রিকালচারাল অ্যান্ড মেকানিক্যাল ইউনিভার্সিটি** (এফএএমইউ) ফ্লোরিডার তালাহাসিতে অবস্থিত একটি ঐতিহাসিকভাবে কৃষ্ণাঙ্গ ভূমি-অনুদানের সরকারি বিশ্ববিদ্যালয়। ১৮৮৭ সালে প্রতিষ্ঠিত, এটি তালিকাভুক্তির দ্বারা মার্কিন যুক্তরাষ্ট্রের তৃতীয় বৃহত্তম ঐতিহাসিকভাবে কৃষ্ণাঙ্গ বিশ্ববিদ্যালয় এবং ফ্লোরিডার একমাত্র ঐতিহাসিকভাবে সরকারি কৃষ্ণাঙ্গ বিশ্ববিদ্যালয়। এটি ফ্লোরিডার রাজ্য বিশ্ববিদ্যালয় ব্যবস্থার একটি সদস্য প্রতিষ্ঠান, সেইসঙ্গে রাজ্যের ভূমি অনুদান বিশ্ববিদ্যালয়গুলির মধ্যে একটি, এবং মহাবিদ্যালয় ও বিদ্যালয়ের দক্ষিণী সমিতির মহাবিদ্যালয় কমিশন দ্বারা স্নাতক, স্নাতকোত্তর ও ডক্টরাল ডিগ্রি প্রদানের জন্য স্বীকৃত।

ফ্লোরিডা কৃষি ও যন্ত্র প্রকৌশল বিশ্ববিদ্যালয়ের ক্রীড়া দলগুলি র‍্যাটলার নামে পরিচিত এবং এনসিএএ-এর বিভাগ ১-এ প্রতিযোগিতা করে। তারা সাউথওয়েস্টার্ন অ্যাথলেটিক কনফারেন্সের (এসডব্লিউএসি) সদস্য।

## তথ্যসূত্র

বিষয়শ্রেণী:ফ্লোরিডা কৃষি ও যন্ত্র প্রকৌশল বিশ্ববিদ্যালয়
বিষয়শ্রেণী:ভূমি-অনুদান বিশ্ববিদ্যালয় ও মহাবিদ্যালয়
বিষয়শ্রেণী:যুক্তরাষ্ট্রের ঐতিহাসিকভাবে কৃষ্ণাঙ্গ মহাবিদ্যালয় ও বিশ্ববিদ্যালয়
বিষয়শ্রেণী:ফ্লোরিডার সরকারি বিশ্ববিদ্যালয় ও কলেজ
বিষয়শ্রেণী:১৮৮৭-এ প্রতিষ্ঠিত শিক্ষাপ্রতিষ্ঠান
রমেশ তাওয়াড়কর

**রমেশ তাওয়াড়কর** গোয়া রাজ্যের একজন ভারতীয় রাজনীতিবিদ ।তিনি গোয়া বিধানসভার বর্তমান অধ্যক্ষ এবং কানাকোনা আসনের প্রতিনিধিত্বকারী বিধানসভার সদস্য। তিনি ভারতীয় জনতা পার্টির সদস্য।

## মন্ত্রণালয়
তিনি গোয়ায় লক্ষ্মীকান্ত পারসেকরের নেতৃত্বাধীন সরকারের একজন মন্ত্রী। গোয়ার ক্রীড়া ও যুব মন্ত্রী হিসেবে দায়িত্ব পালন করার সময়, তাওয়াড়কর ২০১৫ সালে এলজিবিটি সম্প্রদায় সম্পর্কে মন্তব্য করার জন্য সমালোচিত হন।

## পোর্টফোলিও
তিনি দায়িত্বে আছেন-

* কৃষি
* পশুপালন এবং ভেটেরিনারি পরিষেবা।
* উপজাতি কল্যাণ
* ক্রীড়া ও যুব বিষয়ক।

## তথ্যসূত্র

## বহিস্থ সংযোগ
*  Goa council of ministers 

বিষয়শ্রেণী:গোয়া বিধানসভার সদস্য ২০২২-২০২৭
বিষয়শ্রেণী:জীবিত ব্যক্তি
বিষয়শ্রেণী:গোয়ার ভারতীয় জনতা পার্টির রাজনীতিবিদ
বিষয়শ্রেণী:দক্ষিণ গোয়া জেলার ব্যক্তি
বিষয়শ্রেণী:মহারাষ্ট্রবাদী গোমন্তক পার্টির রাজনীতিবিদ
স্মাইলি

একটি **স্মাইলি**, কখনও কখনও একটি **স্মাইলি মুখ** হিসাবে উল্লেখ করা হয়, এটি একটি মৌলিক আইডিওগ্রাম যা একটি হাসিমুখের প্রতিনিধিত্ব করে। ১৯৫০ এর দশক থেকে এটি বিশ্বব্যাপী জনপ্রিয় সংস্কৃতির অংশ হয়ে উঠেছে, এটি একটি স্বতন্ত্র আইডিওগ্রাম হিসাবে বা ইমোটিকনগুলির মতো যোগাযোগের একটি ফর্ম হিসাবে ব্যবহৃত হয়। স্মাইলি দুটি বিন্দু এবং একটি লাইন হিসাবে শুরু হয়েছিল যা চোখ এবং একটি মুখের প্রতিনিধিত্ব করে। নাক, ভ্রু এবং রূপরেখা সহ ৫০-এর দশকে আরও বিস্তৃত নকশা আবির্ভূত হয়েছিল। নিউ ইয়র্ক-ভিত্তিক রেডিও স্টেশন ডব্লিউএমসিএ ৬০-এর দশকের গোড়ার দিকে *" গুড গাইস "* প্রচারের জন্য একটি হলুদ এবং কালো নকশা ব্যবহার করেছিল। ফ্র্যাঙ্কলিন লুফ্রানি এবং হার্ভে রস বলের কাজ সহ ৬০ এবং ৭০-এর দশকে আরও হলুদ-কালো ডিজাইন দেখা যায়। আজ, স্মাইলি কোম্পানির স্মাইলি আইডিওগ্রামের অনেক অধিকার রয়েছে এবং এটি বিশ্বব্যাপী অন্যতম বৃহত্তম লাইসেন্সিং কোম্পানিতে পরিণত হয়েছে।

১৯৭০-এর দশকে *ফ্রান্স সোয়ারের* সাংবাদিক হিসাবে কাজ করার সময় লুফ্রানি ফ্রান্সে নাম এবং তার নকশা ট্রেডমার্ক করেছিলেন। *স্মাইলি* শব্দটিতে ঐকমত্য পৌঁছানোর আগে *স্মাইলিং ফেস* এবং *হ্যাপি ফেস* এর মতো প্রতিযোগীতামূলক শব্দ ব্যবহার করা হত, কম প্রায়ই বানান "স্মাইলি"। 

আজ, হাস্যোজ্জ্বল মুখটি একটি আইডিওগ্রাম থেকে যোগাযোগ এবং লিখিত ভাষায় ব্যবহারের জন্য একটি টেমপ্লেটে বিকশিত হয়েছে। এটি 1980 এর দশকে স্কট ফাহলম্যানের সাথে শুরু হয়েছিল যখন তিনি প্রথম তত্ত্ব দিয়েছিলেন ascii অক্ষরগুলি মুখ তৈরি করতে এবং পাঠ্যে আবেগ প্রদর্শন করতে ব্যবহার করা যেতে পারে। সেই থেকে, সেই ফাহলম্যানের ডিজাইনগুলি ডিজিটাল পিক্টোগ্রামে পরিণত হয়েছে, যা ইমোটিকন নামে পরিচিত। তারা আলগাভাবে ৬০ এবং ৭০ এর দশকে ডিজাইন করা আইডিওগ্রামের উপর ভিত্তি করে, হলুদ এবং কালো ডিজাইনের সাথে অব্যাহত।

বিষয়শ্রেণী:ইমজি
বিষয়শ্রেণী:ইমোটিকন
বিষয়শ্রেণী:মুখ
বিষয়শ্রেণী:টাইপোগ্রাফিক চিহ্ন
বিষয়শ্রেণী:মুখমণ্ডল
বিষয়শ্রেণী:মুদ্রণমূলক প্রতীক
২০২২–২৩ নিউজিল্যান্ড নারী ক্রিকেট দলের ওয়েস্ট ইন্ডিজ সফর

নিউজিল্যান্ড নারী ক্রিকেট দল ২০২২ সালের সেপ্টেম্বর ও অক্টোবর মাসে তিনটি একদিনের আন্তর্জাতিক (ওডিআই) ও পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। সিরিজের সবগুলো ম্যাচ অ্যান্টিগার স্যার ভিভিয়ান রিচার্ডস স্টেডিয়ামে অনুষ্ঠিত হয়। ওডিআই ম্যাচগুলো ২০২২–২০২৫ আইসিসি নারী চ্যাম্পিয়নশিপের অংশ হিসেবে খেলা হয়।

ওডিআই সিরিজটি প্রাথমিকভাবে ২০২২ সালের ১৬ সেপ্টেম্বর শুরু হওয়ার কথা থাকলেও ঘূর্ণিঝড় ফিওনার প্রকোপের কারণে সফরের সূচিতে পরিবর্তন আনা হয় ও প্রথম ওডিআই ম্যাচটি ২০২২ সালের ২৫ সেপ্টেম্বর পর্যন্ত স্থগিত করা হয়।

ওডিআই সিরিজে নিউজিল্যান্ড ২–১ ব্যবধানে জয়ী হয়। ৪–১ ব্যবধানে টি২০আই সিরিজেও নিউজিল্যান্ড জয়লাভ করে।

## দলীয় সদস্য

৪র্থ টি২০আই ম্যাচের আগে ওয়েস্ট ইন্ডিজের টি২০আই দলে শামিলিয়া কনেলকে যোগ করা হয়, এবং একই সাথে জানিলিয়া গ্লাসগো ও ম্যান্ডি মাংরুকে রিজার্ভ খেলোয়াড় হিসেবে দলে রাখা হয়।

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২২-এ ওয়েস্ট ইন্ডিয়ান ক্রিকেট
বিষয়শ্রেণী:২০২২-এ নিউজিল্যান্ডীয় ক্রিকেট
বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
বিষয়শ্রেণী:নিউজিল্যান্ড ক্রিকেট দলের ওয়েস্ট ইন্ডিজ সফর
নিউজিল্যান্ড ২০২২–২৩
উত্তর ক্যারোলাইনা উইলমিংটন বিশ্ববিদ্যালয়

**ইউনিভার্সিটি অব নর্থ ক্যারোলিনা উইলমিংটন** (**ইউএনসিডব্লিউ** বা **ইউএনসি উইলমিংটন**) হল উত্তর ক্যারোলিনার উইলমিংটন শহরের একটি সরকারি গবেষণা বিশ্ববিদ্যালয়। এটি ইউনিভার্সিটি অব নর্থ ক্যারোলিনা সিস্টেমের অংশ এবং প্রতি বছর ১৭,৪৪৯ জন অস্নাতক ও স্নাতক শিক্ষার্থীদের নথিভুক্ত করে। বিশ্ববিদ্যালয়টিকে "আর২: ডক্টরাল বিশ্ববিদ্যালয় – উচ্চ গবেষণা কার্যকলাপ" মধ্যে শ্রেণিবদ্ধ করা হয়।

১৯৪৭ সালের ৪ঠা সেপ্টেম্বর প্রতিষ্ঠিত, উইলমিংটন কলেজ একটি জুনিয়র কলেজ হিসাবে খোলা হয়েছিল, প্রাথমিকভাবে দ্বিতীয় বিশ্বযুদ্ধের প্রবীণদের শিক্ষা প্রদান করে। উত্তর ক্যারোলিনা সাধারণ পরিষদ থেকে আইন প্রণয়নের পর ১৯৬৩ সালে বিদ্যালয়টি চার বছরের উদার শিল্পকলা মহাবিদ্যালয়ে পরিণত হয়। মহাবিদ্যালয়টি ১৯৬৯ সালে একটি বিশ্ববিদ্যালয়ে পরিণত হয় এবং উত্তর ক্যারোলিনা উইলমিংটন বিশ্ববিদ্যালয় হিসাবে নতুন নামকরণ করা হয়। আজ, উইলমিংটনে প্রধান বিদ্যায়তন সহ তিনটি বিদ্যায়তন রয়েছে। প্রধান বিদ্যায়তন ব্যতীত অন্য দুটি বিদ্যায়তন হল উত্তর ক্যারোলিনার জ্যাকসনভিলে একটি সম্প্রসারিত বিদ্যায়তন ও মার্টেল গ্রোভের কাছে সামুদ্রিক বিজ্ঞান কেন্দ্র।

## তথ্যসূত্র

## বহিঃসংযোগ
* 
* ইউএনসিডব্লিউ-এর ক্রীড়াবিষয়ক ওয়েবসাইট

বিষয়শ্রেণী:উইলমিংটনে উত্তর ক্যারোলাইনা বিশ্ববিদ্যালয়
বিষয়শ্রেণী:উত্তর ক্যারোলাইনা বিশ্ববিদ্যালয়
বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উত্তর ক্যারোলাইনার সরকারি বিশ্ববিদ্যালয় ও মহাবিদ্যালয়
বিষয়শ্রেণী:মহাবিদ্যালয় ও বিদ্যালয়ের দক্ষিণী সমিতি কর্তৃক স্বীকৃত বিশ্ববিদ্যালয় এবং ছাত্র
বিষয়শ্রেণী:নিউ হ্যানোভার কাউন্টিতে শিক্ষা, উত্তর ক্যারোলাইনা
বিষয়শ্রেণী:১৯৪৭-এ উত্তর ক্যারোলাইনায় প্রতিষ্ঠিত
বিষয়শ্রেণী:উত্তর ক্যারোলাইনায় উদার শিল্পকলা মহাবিদ্যালয়
বিষয়শ্রেণী:১৯৪৭-এ প্রতিষ্ঠিত বিশ্ববিদ্যালয় ও কলেজ
মেলিসা বুলানহাগুই

**মেলিসা কারমেন বুলানহাগুই** (জন্ম: ১৬ই আগস্ট, ১৯৯০) একজন মার্কিন প্রাক্তন ফিগার স্কেটার। তিনি ২০০৫ থেকে ২০১০ পর্যন্ত আন্তর্জাতিকভাবে মার্কিন যুক্তরাষ্ট্রের প্রতিনিধিত্ব করেছেন।

২০১৯ সালে, তিনি **জেড কাই** মঞ্চ নাম ব্যবহার করে পর্নোগ্রাফিতে অভিনয় শুরু করেছেন।

## তথ্যসূত্র

## বহিঃসংযোগ

* Official website (archived version)
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:মার্কিন মহিলা একক স্কেটার
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:মার্কিন নারী সিঙ্গেল স্কেটার
আমার পথে পথে পাথর ছড়ানো

**আমার পথে পথে পাথর ছড়ানো** একটি রবীন্দ্রসঙ্গীত। এটি রবীন্দ্রনাথ ঠাকুর কর্তৃক বাংলা ভাষায় রচিত একটি পূজা পর্যায়ের গান। এটি ১৩৩৬ বঙ্গাব্দে (১৯২৯ খ্রিষ্টাব্দ) রচিত। এটির স্বরলিপিকার হলেন দিনেন্দ্রনাথ ঠাকুর।

## গানের কথা
আমার       পথে পথে পাথর ছড়ানো।

         তাই তো তোমার বাণী বাজে ঝর্না-ঝরানো ॥

আমার বাঁশি তোমার হাতে           ফুটোর পরে ফুটো তাতে–

         তাই শুনি সুর এমন মধুর পরান-ভরানো ॥

তোমার হাওয়া যখন জাগে             আমার পালে বাধা লাগে–

         এমন করে গায়ে প'ড়ে সাগর-তরানো।

ছাড়া পেলে একেবারে               রথ কি তোমার চলতে পারে–

         তোমার হাতে আমার ঘোড়া লাগাম-পরানো ॥

## তথ্যসূত্র

## বহিঃসংযোগ

* রবীন্দ্র রচনাবলীতে গানটির স্বরলিপি

বিষয়শ্রেণী:রবীন্দ্রসঙ্গীত
বিষয়শ্রেণী:রবীন্দ্রনাথ ঠাকুর রচিত গান
বিষয়শ্রেণী:বাংলা ভাষার গান
উইলোমুর পার্ক

**উইলোমুর পার্ক** হল দক্ষিণ আফ্রিকার বেনোনিতে অবস্থিত একটি ক্রীড়া স্টেডিয়াম যা মূলত ক্রিকেট ম্যাচ আয়োজন করে। ২০০৩ ক্রিকেট বিশ্বকাপ প্রতিযোগিতার সময় এই স্টেডিয়াম ২টি ম্যাচ আয়োজন করেছিল। ২০,০০০ ধারণক্ষমতা বিশিষ্ট এই স্টেডিয়ামটি ১৯২৪ সালে প্রতিষ্ঠিত হয়েছিল ও পূর্বে এর পৃষ্ঠপোষক ছিল পোর্ট এলিজাবেথ শহরের সেন্ট জর্জেস পার্ক। পরে সাহারা কোম্পানি এর পৃষ্ঠপোষক হিসেবে অবতীর্ণ হয়।

## তথ্যসূত্র

## বহিঃসংযোগ

বিষয়শ্রেণী:দক্ষিণ আফ্রিকার ক্রিকেট মাঠ
বিষয়শ্রেণী:জোহেন্সবার্গে ক্রীড়া
বিষয়শ্রেণী:২০০৩ ক্রিকেট বিশ্বকাপের স্টেডিয়াম
হুনজা-নগর জেলা

**হুনজা-নগর জেলা** পাকিস্তানের গিলগিত-বালতিস্তানের একটি প্রাক্তন জেলা। জুলাই ২০১৫ সালে, জেলাটি হুনজা জেলা এবং নগর জেলা  দুটি পৃথক জেলায় বিভক্ত হয়েছিল।   

## শিক্ষা
*আলিফ আইলান পাকিস্তান ডিস্ট্রিক্ট এডুকেশন র‍্যাঙ্কিং* *২০১৫* অনুসারে, শিক্ষার দিক থেকে হুনজা-নগর ১৪৮টি জেলার মধ্যে ২১ তম স্থানে রয়েছে। সুবিধা এবং অবকাঠামোর জন্য, জেলাটি ১৪৮-এর মধ্যে ৫৮তম অবস্থানে রয়েছে। 

## আরও দেখুন

* নলতার উপত্যকা
* হুনজা উপত্যকা
* কারাকোরাম হাইওয়ে
* গিলগিট

## তথ্যসূত্র


## বহিঃসংযোগ

বিষয়শ্রেণী:পাকিস্তানের প্রাক্তন প্রশাসনিক ইউনিট
বিষয়শ্রেণী:গিলগিত-বালতিস্তানের জেলা
২০২২ ডুরান্ড কাপ গ্রুপ পর্ব

**[[২০২২ ডুরান্ড কাপ|২০২২ ইন্ডিয়ানঅয়েল ডুরান্ড কাপ]] গ্রুপ পর্ব** ১৬ আগস্ট থেকে ৫ সেপ্টেম্বর ২০২২ পর্যন্ত খেলা হয়েছিল।  ১১টি আইএসএল ক্লাব, ৫টি আই-লিগ ক্লাব এবং ৪টি ভারতীয় সশস্ত্র বাহিনীর দল নিয়ে মোট ২০টি দল অংশগ্রহণ করেছিল। নকআউট পর্বে ৮টি স্থান নির্ধারণ করতে গ্রুপ পর্বে প্রতিদ্বন্দ্বিতা করেছিল। 

## ফরম্যাট
গ্রুপ পর্বে, প্রতিটি গ্রুপ একটি একক রাউন্ড-রবিন ফর্ম্যাটে খেলা হয়। শীর্ষ দুটি দল নকআউট পর্যায়।

### টাইব্রেকার
দলগুলিকে পয়েন্ট (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট) অনুসারে র্যাঙ্ক করা হয়েছে। পয়েন্টে বাঁধা হলে, টাইব্রেকারগুলি নিম্নলিখিত ক্রমে প্রয়োগ করা হয়েছিল:
#টাই দলগুলোর মধ্যে হেড টু হেড ম্যাচে পয়েন্ট;
#টাই দলের মধ্যে হেড টু হেড ম্যাচে গোল পার্থক্য;
#টাই দলের মধ্যে হেড টু হেড ম্যাচে করা গোল;
#যদি দুটির বেশি দল টাই থাকে, এবং উপরের সমস্ত হেড-টু-হেড মানদণ্ড প্রয়োগ করার পরেও, দলগুলির একটি উপসেট এখনও বাঁধা থাকে, উপরের সমস্ত হেড-টু-হেড মানদণ্ডগুলি শুধুমাত্র এই টিমের উপসেটে পুনরায় প্রয়োগ করা হয়
#গ্রুপের সব ম্যাচে গোল পার্থক্য;
#গ্রুপের সব ম্যাচে করা গোল;
#লটারি

## ভেন্যু
১১ জুলাই, ডুরান্ড কাপ আয়োজক কমিটি ঘোষণা করে যে প্রথমবারের মতো টুর্নামেন্টটি কলকাতা সহ একাধিক শহর—৩টি শহর জুড়ে খেলা হবে। অন্য দুটি ভেন্যু ইম্ফল এবং গৌহাটি হওয়ার সিদ্ধান্ত নেওয়া হয়েছিল।. চারটি গ্রুপকে একটি কেন্দ্রীভূত ভেন্যু বরাদ্দ করা হয়েছিল মনে রেখে যে গ্রুপের অন্তত একটি দল অবশ্যই আয়োজক শহর থেকে হতে হবে।

* গ্রুপ এ: কলকাতা, পশ্চিমবঙ্গ (বিবেকানন্দ যুবভারতী ক্রীড়াঙ্গন এবং কিশোরভারতী ক্রীড়াঙ্গন
* গ্রুপ বি: কলকাতা, পশ্চিমবঙ্গ (বিবেকানন্দ যুবভারতী ক্রীড়াঙ্গন এবং কিশোরভারতী ক্রীড়াঙ্গন)
* গ্রুপ সি: ইম্ফল, মণিপুর (খুমান লাম্পাক স্টেডিয়াম)
* গ্রুপ ডি: গুয়াহাটি, আসাম (ইন্দিরা গান্ধী অ্যাথলেটিক স্টেডিয়াম)

## তথ্যসূত্র

বিষয়শ্রেণী:ডুরান্ড কাপ
বিষয়শ্রেণী:২২ আগস্ট ভারতে ক্রীড়া ইভেন্ট
বিষয়শ্রেণী:সেপ্টেম্বর ২০২২ ভারতে ক্রীড়া ইভেন্ট
বিষয়শ্রেণী:১৮৮৮ সালে প্রতিষ্ঠিত পুনরাবৃত্ত ক্রীড়া ইভেন্ট
বিষয়শ্রেণী:ভারতে ১৮৮৮ সালের স্থাপনা
বিষয়শ্রেণী:এশিয়ার ফুটবল সংস্থা
মধ্য ফ্লোরিডা বিশ্ববিদ্যালয়

**ইউনিভার্সিটি অব সেন্ট্রাল ফ্লোরিডা** (ইউসিএফ) হল একটি সরকারি গবেষণা বিশ্ববিদ্যালয়, যার প্রধান বিদ্যাতন ফ্লোরিডার অরেঞ্জ কাউন্টিতে অবস্থিত। মধ্য ফ্লোরিডা জুড়ে ইউসিএফ-এর নয়টি ছোট আঞ্চলিক বিদ্যাতন রয়েছে। এটি ফ্লোরিডার রাজ্য বিশ্ববিদ্যালয় ব্যবস্থার অংশ। ফল, এটি বর্তমানে ২০২১ সালের সেমিস্টারে ৭০,৪০৬ জন শিক্ষার্থী সহ মার্কিন যুক্তরাষ্ট্রের যেকোনো সরকারি বিশ্ববিদ্যালয়ের দ্বিতীয় বৃহত্তম শিক্ষার্থী সংগঠন রয়েছে।

মধ্য ফ্লোরিডা বিশ্ববিদ্যালয় ১৯৬৩ সালে প্রতিষ্ঠিত হয়েছিল এবং ফ্লোরিডার স্পেস কোস্টের কেনেডি স্পেস সেন্টার ও কেপ ক্যানাভেরাল স্পেস ফোর্স স্টেশনে ক্রমবর্ধমান মার্কিন মহাকাশ কর্মসূচিকে সমর্থন করার জন্য কর্মী সরবরাহ করার লক্ষ্যে "ফ্লোরিডা টেকনোলজিকাল ইউনিভার্সিটি" হিসাবে ১৯৬৮ সালে খোলা হয়েছিল। যেহেতু স্কুলের একাডেমিক সুযোগ প্রকৌশল ও প্রযুক্তির বাইরে প্রসারিত হওয়ায়, সেই জন্য ১৯৭৮ সালে ফ্লোরিডা টেকের নাম পরিবর্তন করে "ইউনিভার্সিটি অব সেন্ট্রাল ফ্লোরিডা" রাখা হয়। ইউসিএফ-এর মহাকাশ কর্মসূচির সঙ্গে সংযোগ অব্যাহত, কারণ এটি নাসা ফ্লোরিডা স্পেস গ্রান্ট কনসোর্টিয়ামকে নেতৃত্ব দেয়।  প্রাথমিক তালিকাভুক্ত শিক্ষার্থী ১,৯৪৮ জন ছিল; তালিকাভুক্তি শিক্ষার্থী সংখ্যা ২০২২ সালে ১৫৭ টি দেশ, ৫০ টি মার্কিন রাজ্য ও ওয়াশিংটন, ডি.সি. থেকে ৭০,০০০ জন ছাড়িয়ে গেছে।

## তথ্যসূত্র

বিষয়শ্রেণী:মধ্য ফ্লোরিডা বিশ্ববিদ্যালয়
বিষয়শ্রেণী:১৯৬৩-এ ফ্লোরিডায় প্রতিষ্ঠিত
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ফ্লোরিডার সরকারি বিশ্ববিদ্যালয় ও কলেজ
উল্লাহ

**উল্লাহ** একটি ইসলামি নাম বা উপাধি। এর অর্থ "আল্লাহর"।

## উল্লাহযুক্ত ব্যক্তিগণ

* সৈয়দ আহমদ উল্লাহ
* মোহাম্মদ উল্লাহ
* শফিক উল্লাহ
* নিয়ামত উল্লাহ
* আহসান উল্লাহ
* মোহাম্মদ মমিন উল্লাহ
* মোহাম্মদ ওবাইদ উল্লাহ
* এম আনোয়ার উল্লাহ
* মোজাহার উল্লাহ
* মোহাম্মদ তবারক উল্লাহ
* মোহাম্মদ আমিন উল্লাহ
* ওয়ালী উল্লাহ
* এ কে এম আলীম উল্লাহ
* মাহফুজ উল্লাহ
* মোহাম্মদ মাহফুজ উল্লাহ
* আতিক উল্লাহ
* রহিম উল্লাহ
* ওয়াজি উল্লাহ
* শহীদ উল্লাহ
* মুহাম্মদ আহসান উল্লাহ
* ওয়ালী উল্লাহ (রাজনীতিবিদ)
* খলিল উল্লাহ
* ওয়ালী উল্লাহ (দ্ব্যর্থতা নিরসন)
* শফিক উল্লাহ (দ্ব্যর্থতা নিরসন)
* মোহাম্মদ উল্লাহ (বীর বিক্রম)
* নাজমুল আহসান কলিম উল্লাহ
* এম এম রহমত উল্লাহ

বিষয়শ্রেণী:পদবিসমূহ
বিষয়শ্রেণী:বাঙালি মুসলিম পদবি
বিষয়শ্রেণী:আরবি শব্দ ও বাক্যাংশ
রবীন্দ্র নৃত্যনাট্য

**রবীন্দ্র নৃত্যনাট্য** বাংলার নোবেল বিজয়ী রবীন্দ্রনাথ ঠাকুর রচিত চারটি নৃত্য নির্ভর নাটক। সেগুলো হলো - চিত্রাঙ্গদা, চণ্ডালিকা, শ্যামা ও শ্রাবণ-গাথা। এ সকল সাহিত্যকর্মের প্রধান উপজীব্য বিষয় হচ্ছে - নাটকের বিষয়বস্তু পুরোপুরি নৃত্য ও সঙ্গীত নির্ভর। এগুলোয় রবীন্দ্রনাথ ঠাকুর কর্তৃক সৃষ্ট নৃত্যকর্ম যুক্ত করা হয়েছে। রবীন্দ্রনাথ ঠাকুর তার শুরুরদিকের সাহিত্যকর্ম যেমন: তাসের দেশের ন্যায় রচনাগুলোয় নৃত্য যুক্ত করেছেন। তবে, সেগুলোকে রবীন্দ্র নৃত্যনাট্য হিসেবে বিবেচনায় আনা হয় না।

## আরও দেখুন
* শান্তিনিকেতন

## তথ্যসূত্র

## বহিঃসংযোগ
*http://www.tagoreweb.in/Render/ShowContentType.aspx?ct=Plays 
*http://www.geetabitan.com/

বিষয়শ্রেণী:বাঙালি সংস্কৃতি
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
ক্লোরোফ্লুরোকার্বন

**ক্লোরোফ্লুরোকার্বন** ( **সিএফসি** ) এবং **হাইড্রোক্লোরোফ্লোরোকার্বন** ( **এইচসিএফসি** ) হল সম্পূর্ণ বা আংশিকভাবে হ্যালোজেন সংযোগ বিক্রিয়া হাইড্রোকার্বন যাতে কার্বন (সি), হাইড্রোজেন (এইচ), ক্লোরিন (সিএল) এবং ফ্লোরিন (এফ) থাকে, যা মিথেন এবং ইথেন উদ্বায়ী প্রোপেন হিসাবে উৎপাদিত হয়। এগুলো সাধারণত ডুপন্ট ব্র্যান্ড নাম **ফ্রেয়ন** দ্বারাও পরিচিত।

সর্বাধিক পরিচিত **ফ্রেয়ন**  হলো ডাইক্লোরোডাইফ্লুরোমিথেন (R-12 বা Freon-12)। অনেক সিএফসি ব্যাপকভাবে শীতলক, প্রোপেল্যান্ট ( অ্যারোসল অ্যাপ্লিকেশনে) এবং দ্রবণ হিসাবে ব্যবহৃত হয়েছে। যেহেতু সিএফসিগুলো উপরের বায়ুমণ্ডলে ওজোনস্তর ক্ষয় অবদান রাখে, তাই মন্ট্রিয়ল চুক্তি অধীনে এই ধরনের যৌগগুলো উৎপাদন  পর্যায়ক্রমে বন্ধ করা হয়েছে এবং সেগুলোকে অন্যান্য পণ্য যেমন হাইড্রোফ্লুরোকার্বন (HFCs)  সহ R-410A এবং R-134a দিয়ে প্রতিস্থাপন করা হচ্ছে। .  

## তথ্যসূত্র

বিষয়শ্রেণী:কার্বন যৌগ
বিষয়শ্রেণী:অগ্নি নির্বাপণ
বিষয়শ্রেণী:গ্রীনহাউজ গ্যাস
বিষয়শ্রেণী:উত্তাপন, বায়ুচলন এবং শীতাতপ নিয়ন্ত্রণ ব্যবস্থা
বিষয়শ্রেণী:বেলজীয় উদ্ভাবন
বিষয়শ্রেণী:পরিবেশগত বিতর্কিত বিষয়
বিষয়শ্রেণী:দূষণ
বিষয়শ্রেণী:বায়ু দূষণ
কাকেরু ফুনাকি

**কাকেরু ফুনাকি** (, ; জন্ম: ১৩ এপ্রিল ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০১৫ সালে, ফুনাকি জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
কাকেরু ফুনাকি ১৯৯৮ সালের ১৩ই এপ্রিল তারিখে জাপানের নারা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ফুনাকি জাপান অনূর্ধ্ব-১৮, জাপান অনূর্ধ্ব-২০ এবং জাপান অনূর্ধ্ব-২২ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৪ বছরে ৮ ম্যাচে অংশগ্রহণ করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেরেসো ওসাকার খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জে৩ লিগের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:জাপানের আন্তর্জাতিক যুব ফুটবলার
বিষয়শ্রেণী:হুবিলো ইওয়াতার খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
বিষয়শ্রেণী:জাপানি_পুরুষ_ফুটবলার
অ্যালুমিনিয়াম আর্সেনেট

**অ্যালুমিনিয়াম আর্সেনেট** হলো একটি অজৈব যৌগ যার রাসায়নিক সংকেত ।  এটি সাধারণত একটি অক্টাহাইড্রেট হিসাবে পাওয়া যায়। এটি একটি বর্ণহীন কঠিন যা সোডিয়াম আর্সেনেট এবং একটি দ্রবণীয় অ্যালুমিনিয়াম লবণের মধ্যে বিক্রিয়ার দ্বারা উৎপাদিত হয়। অ্যালুমিনিয়াম আর্সেনেট প্রাকৃতিকভাবে খনিজ ম্যানসফিল্ডাইট হিসাবে ঘটে।  অ্যানহাইড্রাস ফর্মটি একটি অত্যন্ত বিরল, ফিউমারোলিক খনিজ অ্যালারসাইট হিসাবে পরিচিত  অ্যালুমিনিয়াম আর্সেনেটের একটি সিন্থেটিক হাইড্রেট হাইড্রোথার্মাল পদ্ধতিতে উত্পাদিত হয়। গঠন সঙ্গে 

একাধিক পরীক্ষায় বিভিন্ন তাপমাত্রায় বিভিন্ন নমুনা গরম করে অ্যালুমিনিয়াম অর্থো-আর্সেনেটের পরিবর্তন করা হয়। এটি অনিয়তাকার এবং স্ফটিক আকার উভয়ইই হতে পারে।   সমীকরণে অ্যালুমিনিয়াম আর্সেনেট হাইড্রেটের দ্রবণীয়তা ১০−১৮.০৬।  গ্যালিয়াম আর্সেনেট এবং বোরন আর্সেনেটের মতো, এটি α- কোয়ার্টজ -টাইপ কাঠামো গ্রহণ করে। উচ্চ চাপে একটি রুটাইল -টাইপ কাঠামো গঠন করে যেখানে অ্যালুমিনিয়াম এবং আর্সেনিক ছয়টি বন্ধনযুক্ত।

## তথ্যসূত্র


বিষয়শ্রেণী:অ্যালুমিনিয়াম যৌগ
বিষয়শ্রেণী:আর্সেনেট
২০২২ ফিফা বিশ্বকাপ গ্রুপ নির্বাচন

২০২২ সালের ১লা এপ্রিল তারিখে ১৯:০০টায় (এএসটি) কাতারের দোহার দোহা এক্সিবিশন অ্যান্ড কনভেনশন সেন্টারে ২০২২ ফিফা বিশ্বকাপের চূড়ান্ত ড্র অনুষ্ঠিত হয়েছে। যেহেতু ড্রটি বাছাইপর্বের ম্যাচ সমাপ্তির পূর্বে অনুষ্ঠিত হয়েছিল, তাই আন্ত-কনফেডারেশন প্লে-অফের দুই বিজয়ী এবং উয়েফা প্লে-অফের পথ এ-এর বিজয়ী দলের নাম উক্ত সময়ে নিশ্চিত হয়নি। এই আসরের ড্রয়ের জন্য ২০২২ সালের ৩১শে মার্চ তারিখে প্রকাশিত পুরুষদের ফিফা বিশ্ব র‌্যাঙ্কিংয়ের ওপর ভিত্তি করে ৩২টি দলকে ৮টি করে চারটি পাত্রে বিভক্ত করা হয়েছিল, একটি গ্রুপ গঠনের জন্য প্রতিটি পাত্র থেকে একটি দল নির্বাচন করা হয়েছিল।

আয়োজক হিসেবে কাতার স্বয়ংক্রিয়ভাবে পাত্র ১-এর এ১ স্থানে নিযুক্ত হয়েছিল, যেখানে তাদের সাথে ফিফা বিশ্ব র‌্যাঙ্কিংয়ের সর্বোচ্চ অবস্থানে থাকা সাতটি উত্তীর্ণ দল ছিল। উত্তীর্ণ দলগুলোর ফিফা বিশ্ব র‌্যাঙ্কিংয়ে ৮ম থেকে ১৫তম স্থান অধিকারী দলগুলো পাত্র ২-এ অবস্থান করেছিল, অন্যদিকে ১৬তম থেকে ২৩তম স্থানে অবস্থানকারী দলগুলো পাত্র ২-এ অবস্থান করেছিল। অবশেষে, পাত্র ৪-এ সর্বনিম্ন র‍্যাঙ্কিংয়ের পাঁচটি দলের পাশাপাশি আন্ত-কনফেডারেশন প্লে-অফের দুই বিজয়ী দল এবং উয়েফা প্লে-অফের পথ এ-এর বিজয়ী দল স্থান ছিল। ড্রয়ের সময় একটি নিয়ম ছিল; উয়েফার দল ব্যতীত একই কনফেডারেশনের দলগুলো একই গ্রুপে ড্র করা যাবে না, যার জন্য প্রতি গ্রুপে কমপক্ষে একটি এবং দুটির বেশি ছিল না। এই নিয়মটি স্বয়ংক্রিয়ভাবে নির্ধারিত দলের ক্ষেত্রেও প্রয়োগ করা হয়েছিল, প্রতিটি প্লে-অফের সম্ভাব্য বিজয়ীদের ক্ষেত্রেও কনফেডারেশনের এই নিয়মটি প্রয়োগ করা হয়েছিল। ড্রটি পাত্র ১-এর মধ্য দিয়ে শুরু হয়েছিল এবং পাত্র ৪-এর মধ্য দিয়ে শেষ হয়েছিল, প্রতিটি পাত্রের একটি দল নির্বাচিত হওয়ার পর ইংরেজি বর্ণানুক্রমিকভাবে প্রথম উপলব্ধ গ্রুপে পরবর্তী দলের স্থান বরাদ্দ করা হয়েছিল। অতঃপর (ম্যাচের সময়সূচীর উদ্দেশ্যে) গ্রুপের মধ্যে দলের অবস্থান নির্ধারণ করা হয়েছিল, যেখানে পাত্র ১-এর দলগুলো স্বয়ংক্রিয়ভাবে প্রতিটি গ্রুপের প্রথম অবস্থান ধারণ করেছিল। ড্রয়ের জন্য ব্যবহৃত পাত্রগুলো নিচে উল্লেখ করা হলো:

## সংশ্লিষ্ট কর্মকর্তা
২০২২ ফিফা বিশ্বকাপে উত্তীর্ণ ৩২টি দলকে (যার মধ্যে ২৯টি নির্ধারিত হয়েছিল) চারটি করে আটটি গ্রুপে বিভক্ত করা হয়েছিল। অবশিষ্ট তিনটি স্থানের মধ্যে দুইটি ১৩ই অথবা ১৪ই জুন আন্তঃমহাদেশীয় প্লে-অফের বিজয়ীদের দ্বারা পূরণ করা হয়েছিল, তৃতীয় স্থানটি ইউরোপীয় বাছাইপর্বের প্লে-অফের পথ এ-এ বিজয়ী দ্বারা পূর্ণ হয়েছিল, যা ২০২২-এ ইউক্রেনে রুশ আক্রমণের কারণে বিলম্বিত হয়েছিল।

এই ড্রয়ে ২,০০০ জন অতিথি উপস্থিত ছিলেন এবং কার্লি লয়েড, জেরমেইন জিনাস এবং সামান্থা জনসনের ড্রয়ের নেতৃত্বে ছিলেন, এছাড়াও কাফু (ব্রাজিল), লোথার মাথেউস (জার্মানি), আদিল আহমেদ মালাল্লা (কাতার), আলি দায়ি (ইরান), বোরা মিলুতিনোভিচ (সার্বিয়া/মেক্সিকো), জে-জে ওকোচা (নাইজেরিয়া), রাবাহ মাজার (আলজেরিয়া) এবং টিম কেহিলের (অস্ট্রেলিয়া) মতো খেলোয়াড়দের সহায়তায় ড্রটি অনুষ্ঠিত হয়েছিল।

## পাত্র
২০২২ সালের ৩১শে মার্চ তারিখে প্রকাশিত পুরুষদের ফিফা বিশ্ব র‌্যাঙ্কিংয়ের ওপর ভিত্তি করে এই ড্রয়ের ৩২টি দলকে ৮টি করে চারটি পাত্রে বিভক্ত করা হয়েছিল।

## চূড়ান্ত ড্র
চারটি পাত্রের প্রতিটি থেকে একটি করে দল নির্বাচন করার মাধ্যমে আটটি গ্রুপ এলোমেলোভাবে গঠন করা হয়েছিল। এই ড্রয়ের একটি শর্ত ছিল, যা হচ্ছে একই কনফেডারেশনের দুটি দল (ইউরোপ ব্যতীত) একই গ্রুপে স্থান পারবে না। একমাত্র দল পাত্রে যার স্থান পূর্বনির্ধারিত ছিল তা ছিল এ১, যেখানে আয়োজক কাতার অবস্থান করেছিল।

## টীকা

## তথ্যসূত্র

গ্রুপ নির্বাচন
বিষয়শ্রেণী:ফিফা বিশ্বকাপের গ্রুপ নির্বাচন
নাসওয়া আউলিয়া

**নাসওয়া আউলিয়া সাবিলা** বা প্রায়ই **নাসওয়া আউলিয়া** নামে পরিচিত (জন্ম: ৭ জুলাই ২০০৩) ইন্দোনেশিয়ার একজন গায়িকা। তিনি ধর্মীয় গানের পাশাপাশি অন্য গানও করে থাকেন। তিনি ইন্দোনেশিয়ার পূর্ব জাভা থেকে উদ্ভব হয়েছেন। তিনি তার গান ইউটিউব ও ইনস্টাগ্রামের মতো বেশ কয়েকটি সামাজিক যোগাযোগ মাধ্যমে পোস্ট করেন। তার এই পোস্ট গুলো এসব সামাজিক যোগাযোগ মাধ্যমে বেশ জনপ্রিয়।

## কর্মক্ষমতা
নাসওয়া আউলিয়া ২০১৫ সালে PAI VII পর্যায়ে জাতীয় MTQ (মুসাবাকাহ তিলাওয়াতিল কোরআন) প্রতিযোগিতা জিতেছিল, যখন সে প্রাথমিক বিদ্যালয়ে পড়তো। এর কিছুক্ষণ পরে, তিনি আচে-তে 2017 PAI পারফরম্যান্স প্রতিযোগিতায় অংশ নেওয়ার জন্য পূর্ব জাভা প্রদেশের একজন প্রতিনিধি হয়ে ওঠেন এবং মহিলাদের মধ্য বিদ্যালয় স্তরের জন্য এমটিকিউ (MTQ)-এর চূড়ান্ত প্রতিযোগী হতে সফল হন।

## কর্মজীবন
তার ইন্সটাগ্রাম অ্যাকাউন্টে গানের কভার ভিডিও সামগ্রী আপলোড করা থেকে শুরু করে, তখন তিনি নাসোয়া (Naswa) নামে পরিচিত হয়ে ওঠে এবং অনেক অনুসারী পেয়েছিলো। শুধু তার ইনস্টাগ্রাম অ্যাকাউন্টেই নয়, নাসওয়া তার ইউটিউব চ্যানেল, নাসওয়া অ্যাস-এ কোরআন পাঠ এবং ধর্মীয় গান গাওয়ার বিষয়বস্তুও আপলোড করে। নাসওয়া তার ইউটিউব চ্যানেল এবং স্পটিফাই, অ্যাপল মিউজিক এবং অন্যান্যের মতো বেশ কয়েকটি গানের অ্যাপ্লিকেশনে "ইরখামহুমা" শিরোনামের একটি একক প্রকাশ করতেও সফল হয়েছে। তার ক্যারিয়ার ম্লান করতে না চাওয়ায়, নাসওয়া আউলিয়াও তার টিকটক অ্যাকাউন্ট তৈরি করেছেন এবং এখন জনসাধারণের কাছে জনপ্রিয়।

## ডিসকোগ্রাফি

### এককভাবে
*"ইরখামহুমা" (2021)*

### সম্মিলিতভাবে
*"ইয়া আসিকোল মুস্তোফা" (2018)*

*"রহমান ইয়া রহমান" (2018)*

*"ইয়া হাবিবল কোলবি" (2018)*

*"দ্বীন আসসালাম" (2018)*

*"লা ইলাহা ইল্লাল্লাহ" (2019)*

*হাইয়ুল হাদি (2019)*

*"শোলাওয়াত নাহদলিয়াহ (2019)*

*"আদফাইতা" (2019)*

*"সা'দুনা ফিদ্দুনিয়া" (2020)*

*"হ্যাঁ হানানা" (2020)*

*"আই তিরোফ" (2020)*

*"ইয়া আয়ুহান্নাবি" (2020)*

*"আল মিসকুফাহ" (2020)*

*"ইসিফা'লানা" (2021)*

*"শোলাওয়াত জিব্রিল (2022)*

*"বিলকুর আনি সমাধি" (2022)*

## তথ্যসূত্র


## বহিঃসংযোগ

* ইনস্টাগ্রামে নাসওয়া আউলিয়া

বিষয়শ্রেণী:ইন্দোনেশীয় সংস্কৃতি
বিষয়শ্রেণী:২০০৩-এ জন্ম
বিষয়শ্রেণী:ইন্দোনেশীয় ব্যক্তি
বিষয়শ্রেণী:ইন্দোনেশীয় নারী
উত্তম পরীক্ষাগার রীতিনীতি

**উত্তম পরীক্ষাগার রীতিনীতি** বলতে গবেষণা পরীক্ষাগার এবং সংস্থাগুলির জন্য মানব বা উন্নয়নে পণ্যগুলির অভিন্নতা, সামঞ্জস্যতা, নির্ভরযোগ্যতা, প্রজননযোগ্যতা, গুণমান এবং অখণ্ডতা নিশ্চিত করার জন্য একটি মানসম্পন্ন ব্যবস্থাপনা **প্রক্রিয়াকরণ বা** নিয়ন্ত্রণ ব্যবস্থা। একে ইংরেজি পরিভাষায় *গুড ল্যাবরেটরি প্রাকটিস* (সংক্ষেপে *জিএলপি*) বলা হয়।
পশুপ্রাণীর স্বাস্থ্য (ফার্মাসিউটিক্যালস সহ) অ-ক্লিনিকাল নিরাপত্তা পরীক্ষার মাধ্যমে; ফিজিও-রাসায়নিক বৈশিষ্ট্য থেকে তীব্র থেকে দীর্ঘস্থায়ী বিষাক্ততা পরীক্ষার মাধ্যম।

উত্তম পরীক্ষাগার রীতিনীতি প্রথম ১৯৭২ সালে নিউজিল্যান্ড এবং ডেনমার্কে এবং পরে ১৯৭৮ সালে মার্কিন যুক্তরাষ্ট্রে ইন্ডাস্ট্রিয়াল বায়োটেস্ট ল্যাবস কেলেঙ্কারির প্রতিক্রিয়া হিসাবে চালু করা হয়েছিল। এটি কয়েক বছর পর ১৯৯২ সালে অর্গানাইজেশন ফর ইকোনমিক কো-অপারেশন অ্যান্ড ডেভেলপমেন্ট (ওইসিডি) উত্তম পরীক্ষাগার রীতিনীতির নীতিমালা অনুসরণ করে; (ওইসিডি)তখন থেকে অনেক দেশে উত্তম পরীক্ষাগার রীতিনীতি প্রচার করতে সাহায্য করেছে।

উত্তম পরীক্ষাগার রীতিনীতি মানুষ, প্রাণী এবং পরিবেশ উন্নয়নে (ফার্মাসিউটিক্যালস সহ) পণ্যগুলির নিরাপত্তা বা কার্যকারিতা মূল্যায়নের জন্য পরিচালিত নন-ক্লিনিকাল গবেষণায় প্রযোজ্য। উত্তম পরীক্ষাগার রীতিনীতি একটি ডেটা এবং অপারেশনাল কোয়ালিটি সিস্টেম, ল্যাবরেটরি নিরাপত্তার মানগুলির মতো নয় - ল্যাব সামগ্রী নিরাপদে পরিচালনা করার জন্য উপযুক্ত গ্লাভস, চশমা এবংপোষাক ব্যাবস্থাপনা থেকে শুরু করে উত্তম পরীক্ষাগার রীতিনীতির নীতিগুলি অ-ক্লিনিকাল এবং ল্যাবরেটরি পরীক্ষার প্রক্রিয়ায় রাসায়নিকের নিরাপত্তা, সামঞ্জস্য, উচ্চ গুণমান এবং নির্ভরযোগ্যতা নিশ্চিত করা এবং প্রচার করা। উত্তম পরীক্ষাগার রীতিনীতি শুধুমাত্র রাসায়নিক দ্রব্যের মধ্যই সীমাবদ্ধ নয় এটি চিকিৎসা ডিভাইস থেকে শুরু করে খাদ্য সংযোজন, খাদ্য প্যাকেজিং, রঙ সংযোজন, পশু খাদ্য সংযোজন, অন্যান্য অ-ফার্মাসিউটিক্যাল পণ্য বা উপাদান, জৈবিক পণ্য এবং ইলেকট্রনিক পণ্যের ক্ষেত্রেও প্রযোজ্য।

## ইতিহাস
উত্তম পরীক্ষাগার রীতিনীতি  ১৯৭২ সালে নিউজিল্যান্ড এবং ডেনমার্কে চালু হয়। ফার্মাসিউটিক্যাল কোম্পানিগুলির দ্বারা এফডিএ-তে জমা দেওয়া ডেটাতে টক্সিকোলজি ল্যাবগুলির দ্বারা উত্পন্ন জালিয়াতির ঘটনাগুলি অনুসরণ করে উত্তম পরীক্ষাগার রীতিনীতি মার্কিন যুক্তরাষ্ট্রে প্রতিষ্ঠিত হয়েছিল।

## তথ্যসূত্র

বিষয়শ্রেণী:বৈজ্ঞানিক উপকরণ
বিষয়শ্রেণী:বৈজ্ঞানিক পরীক্ষা
বিষয়শ্রেণী:অর্থনৈতিক সহযোগিতা ও উন্নয়ন সংস্থা (ওইসিডি)
আবদুল্লাহ ইবনে আমর ইবনে গায়লান

**আবদুল্লাহ ইবনে আমর ইবনে গায়লান আল-থাকাফী** (  ৬৭৪ সালে বসরার উমাইয়া গভর্নর ছিলেন। ৬৬৫ সালে তিনি বসরার গভর্নর আল-হারিস ইবনে আমর আল-আজদির *শুরতা* (অভিজাত সৈন্যদের) প্রধান হিসেবে দায়িত্ব পালন করেন, যিনি জিয়াদ ইবনে আবিহির স্থলাভিষিক্ত হওয়ার আগে চার মাস মেয়াদে দায়িত্ব পালন করেন।  আবদুল্লাহকে খলিফা মুয়াবিয়া প্রথম নিযুক্ত করেছিলেন  ) সামুরা ইবনে জুনদাবের জায়গায়। তিনি ছয় মাস দায়িত্ব পালন করেন এবং আবদুল্লাহ ইবনে হিসানকে তার *শূরতার* প্রধান নিযুক্ত করেন।  তার এক জুমার নামাজের খুতবা চলাকালীন বনু দাব্বার উপজাতিরা তাকে পাথর ছুড়ে মারে, তাকে আক্রমণকারীদের একজনের হাত কেটে ফেলার জন্য প্ররোচিত করে। অঙ্গচ্ছেদ সম্পর্কে দাব্বার অভিযোগের প্ররোচনায়, মুয়াবিয়া আবদুল্লাহর স্থলাভিষিক্ত হন যিয়াদের পুত্র উবায়দাল্লাহ ইবনে জিয়াদের সাথে। 

## তথ্যসূত্র

## গ্রন্থপঞ্জি

*  

বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:বসরার উমাইয়া গভর্নরগণ
বিষয়শ্রেণী:বনু সাকিফ
ইমতিয়াজ হোসেন (প্রকৌশলী)

**ইমতিয়াজ হোসেন** একজন বাংলাদেশী প্রকৌশলী ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) যন্ত্রকৌশল বিভাগের অবসরপ্রাপ্ত অধ্যাপক এবং গাজীপুরে অবস্থিত ইসলামিক ইউনিভার্সিটি অব টেকনোলজির সাবেক উপাচার্য।

## শিক্ষাজীবন
তিনি বাংলাদেশ প্রকৌশল বিশ্ববিদ্যালয় থেকে বিএসসি ইঞ্জিনিয়ারিং, যুক্তরাজ্যের ইউনিভার্সিটি অফ ম্যানচেস্টার ইনস্টিটিউট অব সায়েন্স অ্যান্ড টেকনোলজি থেকে এমএসসি ইঞ্জিনিয়ারিং ও ম্যানচেস্টার বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
ইমতিয়াজ হোসেন বুয়েটের যন্ত্রকৌশল বিভাগে দীর্ঘদিন অধ্যাপনা করেছেন। তিনি বিশ্ববিদ্যালয়টির যন্ত্রকৌশল অনুষদের ডিন হিসেবেও দায়িত্ব পালন করেন। তিনি ২০০৮ সালের ১ এপ্রিল থেকে ২০১৬ সালের ৩১ মার্চ পর্যন্ত গাজীপুরে অবস্থিত ইসলামিক ইউনিভার্সিটি অব টেকনোলজির উপাচার্য হিসেবে দায়িত্ব পালন করেন।

## আরও দেখুন
* ইসলামিক ইউনিভার্সিটি অব টেকনোলজি

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসলামিক ইউনিভার্সিটি অব টেকনোলজির উপাচার্য
বিশ্ব ধর্ম দিবস

**বিশ্ব ধর্ম দিবস** হল একটি পালন যা ১৯৫০ সালে মার্কিন যুক্তরাষ্ট্রের বাহাইসের জাতীয় আধ্যাত্মিক পরিষদ দ্বারা শুরু হয়েছিল, যা প্রতি বছর জানুয়ারি মাসের তৃতীয় রবিবার বিশ্বব্যাপী পালিত হয়। যদিও মার্কিন যুক্তরাষ্ট্রে সূচনা করা হয়েছিল, বিশ্ব ধর্ম দিবসটি বাহাই ধর্মের অনুসারীদের দ্বারা আন্তর্জাতিকভাবে উদযাপন করা হয়। 

এটি একটি "বাহাই-অনুপ্রাণিত ধারণা যা নিজের জীবনকে গ্রহণ করেছে" হিসাবে বর্ণনা করা হয়েছে,  বিশ্ব ধর্ম দিবসের উত্স ধর্মের একত্ব এবং প্রগতিশীল উদ্ঘাটনের বাহাই নীতিগুলির মধ্যে নিহিত, যা ধর্মকে সর্বত্র ক্রমাগত বিকশিত হিসাবে মানবতার ইতিহাস বর্ণনা করে।   বিশ্ব ধর্ম দিবসের উদ্দেশ্য হল বিশ্বের ধর্মগুলির অন্তর্নিহিত আধ্যাত্মিক নীতিগুলি সামঞ্জস্যপূর্ণ এবং ধর্মগুলি মানবতাকে একত্রিত করতে গুরুত্বপূর্ণ ভূমিকা পালন করে এমন ধারণাগুলিকে তুলে ধরা। 

## মন্তব্য


## তথ্যসূত্র

* 
বিষয়শ্রেণী:জানুয়ারি উদ্‌যাপন
বিষয়শ্রেণী:১৯৪৯-এ প্রতিষ্ঠিত পুনরাবৃত্ত ঘটনা
বিষয়শ্রেণী:বাহাই বিশ্বাস ও অন্যান্য ধর্ম
বিষয়শ্রেণী:রবিবারের উদ্‌যাপন
ধর্ম যার যার উৎসব সবার

**ধর্ম যার যার উৎসব সবার** হলো বাংলাদেশ, পশ্চিমবঙ্গ, ত্রিপুরা সহ বিভিন্ন অঞ্চলের বাঙালিদের মধ্যে প্রচলিত একটি স্লোগান। সাধারণত বিভিন্ন ধর্মীয় উৎসবের সময় এর সার্বজনীনতা বুঝাতে স্লোগানটি ব্যবহার করা হয়। বাংলাদেশে দুর্গাপূজার সময় এই স্লোগানটি বেশি ব্যবহার করা হয়। তবে ইসলামি পণ্ডিতরা স্লোগানটির বিরোধিতা করেন।
## জনপ্রিয় সংস্কৃতি
## সমালোচনা
কুষ্টিয়া ইসলামী বিশ্ববিদ্যালয়ের ভূতপূর্ব অধ্যাপক খোন্দকার আব্দুল্লাহ জাহাঙ্গীর বলেন, এটা বিশ্বাস করলে বা পালন করলে ঈমান নষ্ট হবে। জমিয়তে উলামায়ে ইসলাম বাংলাদেশের মহাসচিব নূর হুসাইন কাসেমী বলেন, ‘ধর্ম যার যার, উৎসব সবার’—এমন উক্তি বা বক্তব্য দেওয়া ইসলামবিরোধী।

## আরও দেখুন
* বাংলাদেশের উৎসবের তালিকা

## তথ্যসূত্র

## আরও পড়ুন
* 

বিষয়শ্রেণী:স্লোগান
বিষয়শ্রেণী:বাংলা শব্দ ও বাক্যাংশ
বিষয়শ্রেণী:বাংলাদেশে ইসলাম
খালিদ ইবনে সাঈদ

**খালিদ ইবনে সাঈদ ইবনে আল-আস** (    ; d ৬৩৪ CE), ইসলামিক নবী মুহাম্মদের একজন সহচর এবং রাশিদুন খিলাফতের অধীনে একজন জেনারেল ছিলেন।

তিনি ছিলেন কুরাইশের বনু উমাইয়া গোত্রের অন্যতম সদস্য। খালিদ তার ভাই আমরের সাথে ৬১৩ খ্রিস্টাব্দের আগে ইসলাম গ্রহণ করেন। তিনি তার স্ত্রী হামানিয়ার সাথে আবিসিনিয়ায় চলে যান, যেখানে তিনি উম্মে হাবিবার ওয়ালি হিসেবে কাজ করেন যখন তিনি আবিসিনিয়ায় থাকাকালীন মুহাম্মদকে বিয়ে করেন।

৬৩৩ খ্রিস্টাব্দে তিনি আবু বকর কর্তৃক সিরিয়ার অভিযানের কমান্ডার নিযুক্ত হন। ৬৩৪ খ্রিস্টাব্দে মারজ আল-সাফফার যুদ্ধের আগের সন্ধ্যায় তিনি উম্মে হাকিম বিনতে আল-হারিস ইবনে হিশামের সাথে বিবাহ বন্ধনে আবদ্ধ হন, তিনি যুদ্ধে নিহত হন।

## তথ্যসূত্র

বিষয়শ্রেণী:সাহাবা
বিষয়শ্রেণী:ইসলামে ধর্মান্তরিত
বিষয়শ্রেণী:আরব-বাইজেন্টাইন যুদ্ধের আরব ব্যক্তি
বিষয়শ্রেণী:৬৩৪-এ মৃত্যু
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:মুহাজির
বিষয়শ্রেণী:বনু উমাইয়া
বিষয়শ্রেণী:রাশেদুন খিলাফতের জেনারেলগণ
বিষয়শ্রেণী:লেভান্টের মুসলিম বিজয়ের লোকেরা
মুনাজ আহমেদ নূর

**মুনাজ আহমেদ নূর** একজন বাংলাদেশী পুর প্রকৌশলী। তিনি বাংলাদেশ প্রকৌশল বিশ্ববিদ্যালয়ের পুরকৌশল বিভাগের অধ্যাপক, জাতীয় বিশ্ববিদ্যালয়ের সাবেক উপ-উপাচার্য, ইসলামিক ইউনিভার্সিটি অব টেকনোলজির সাবেক উপাচার্য এবং বঙ্গবন্ধু শেখ মুজিবুর রহমান ডিজিটাল ইউনিভার্সিটির প্রথম উপাচার্য।

## কর্মজীবন
মুনাজ আহমেদ নূর বাংলাদেশ প্রকৌশল বিশ্ববিদ্যালয়ের পুরকৌশল বিভাগে দীর্ঘদিন অধ্যাপনা করেছেন। ২০১৩ থেকে ২০১৬ সাল পর্যন্ত তিনি জাতীয় বিশ্ববিদ্যালয়ের উপ-উপাচার্য হিসেবে দায়িত্ব পালন করেন। ২০১৬ সালে তিনি গাজীপুরে অবস্থিত ইসলামিক ইউনিভার্সিটি অব টেকনোলজির (আইইউটি) উপাচার্য হিসেবে যোগ দেন। শিক্ষক-শিক্ষার্থী ও কর্মচারীদের আন্দোলনের মুখে ২০১৮ সালে তিনি আইইউটির উপাচার্য পদ থেকে পদত্যাগ করেন। তিনি ২০১৮ থেকে ২০২২ সাল পর্যন্ত বঙ্গবন্ধু শেখ মুজিবুর রহমান ডিজিটাল ইউনিভার্সিটির প্রথম উপাচার্য হিসেবে দায়িত্ব পালন করেন।

## আরও দেখুন
* জাতীয় বিশ্ববিদ্যালয়
* বাংলাদেশ প্রকৌশল বিশ্ববিদ্যালয়
* ইসলামিক ইউনিভার্সিটি অব টেকনোলজি
* বঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশ

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক
বিষয়শ্রেণী:ইসলামিক ইউনিভার্সিটি অব টেকনোলজির উপাচার্য
বিষয়শ্রেণী:গাজীপুর ডিজিটাল ইউনিভার্সিটির উপাচার্য
লুইজিয়ানা বিশ্ববিদ্যালয় ব্যবস্থা

**ইউনিভার্সিটি অব লুইজিয়ানা সিস্টেম** (**ইউএল সিস্টেম**) হল মার্কিন যুক্তরাষ্ট্রের লুইজিয়ানা রাজ্যের একটি সরকারি বিশ্ববিদ্যালয় ব্যবস্থা। এটি রাজ্যের অন্য তিনটি সরকারি বিশ্ববিদ্যালয় ব্যবস্থার তুলনায় বেশি শিক্ষার্থী নথিভুক্ত করে। এর সদর দফতর ব্যাটন রুজের ক্লাইবোর্ন ভবনে অবস্থিত।

## ইতিহাস
ব্যবস্থাটি ১৯৯৬ সালে প্রতিষ্ঠিত হয়েছিল। ব্যবস্থার বিশ্ববিদ্যালয়গুলি ৯০,৫০০  জনেরও বেশি শিক্ষার্থী নথিভুক্ত করে এবং ৭০০ টিরও বেশি একাডেমিক ডিগ্রি প্রোগ্রাম অফার করে।

## সদস্য প্রতিষ্ঠান
লুইজিয়ানা বিশ্ববিদ্যালয় ব্যবস্থার নয়টি সদস্য প্রতিষ্ঠান রয়েছে:
*গ্র্যাম্বলিং রাজ্য বিশ্ববিদ্যালয় প্রধান বিদ্যায়তন
*লুইজিয়ানা রাজ্য বিশ্ববিদ্যালয় প্রধান বিদ্যায়তন
*ম্যাকনিজ রাজ্য বিশ্ববিদ্যালয় প্রধান ক্যাম্পাস
*নিকোলস রাজ্য বিশ্ববিদ্যালয় প্রধান বিদ্যায়তন
*উত্তর-পশ্চিম রাজ্য বিশ্ববিদ্যালয় প্রধান বিদ্যায়তন
*দক্ষিণ-পূর্বাঞ্চলীয় লুইজিয়ানা বিশ্ববিদ্যালয় প্রধান বিদ্যায়তন
*লুইজিয়ানা বিশ্ববিদ্যালয়, লাফায়েত প্রধান বিদ্যায়তন
*লুইজিয়ানা বিশ্ববিদ্যালয়, মনরো প্রধান বিদ্যায়তন
*নিউ অর্লিন্স বিশ্ববিদ্যালয় প্রধান বিদ্যায়তন

## তথ্যসূত্র

## বহিঃসংযোগ
* Official website 

বিষয়শ্রেণী:যুক্তরাষ্ট্রের সরকারি বিশ্ববিদ্যালয় ব্যবস্থা
মাদিহা ইফতেখার

**মাদিহা ইফতেখার** (জন্মঃ ৫ ফেব্রুয়ারি ১৯৮৫) হচ্ছেন পাকিস্তানের একজন টেলিভিশন নাটক অভিনেত্রী, এছাড়াও তিনি একজন মডেল।

## পূর্ব জীবন
মাদিহা জন্মগ্রহণ করেছিলেন ইসলামাবাদে, তার পিতার নাম ইফতেখার আহমেদ এবং মা'র নাম রেহানা, এঁরা দুজনেই পিটিভিতে নব্বইয়ের দশকে 'বোলতে হ্যায়' নামের একটি নাটকে অভিনয় করেছিলেন।

## কর্মজীবন
মাদিহা ১৭ বছর বয়সে টেলিভিশন নাটক 'পার্টিশন এক সফর' দ্বারা তার অভিনয় কর্মজীবন শুরু করেছিলেন।

## অভিনীত নাটক তালিকা
*আস্থি
*সউতেলি
*ক্যাসে ইয়ে জুনুন
*দিল দর্দ ধুঁয়া
*সরকার সাহাব
*অন্নদাতা
*তুঝ পে কুরবান
*ইশক কে ইন্তেহা
*মন সে পুছো
*যঘম
*কিতনি গিরহে বাকি হ্যায়
*মেরি ব্যাহেন মেরি দেওরানি
*মুঝে আপনা বানা লো
*জান হাতেলি পার

## ব্যক্তিগত জীবন
মাদিহা বিবাহিত এবং করাচিতে বসবাস করেন।

## তথ্যসূত্র

## বহিঃসংযোগ
*

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইসলামাবাদের ব্যক্তি
বিষয়শ্রেণী:পাকিস্তানি নারী মডেল
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:করাচির অভিনেত্রী
আর আই এম আমিনুর রশিদ

**আর আই এম আমিনুর রশিদ** (মৃত্যু: ২০২৫) একজন বাংলাদেশী পদার্থবিদ ও ঢাকা বিশ্ববিদ্যালয়ের পদার্থবিজ্ঞান বিভাগের সাবেক অধ্যাপক। তিনি বাংলাদেশ উন্মুক্ত বিশ্ববিদ্যালয়ের (বাউবি) উপাচার্য ছিলেন।

## কর্মজীবন
আমিনুর রশিদ ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন। তিনি ঢাকা বিশ্ববিদ্যালয়ের পদার্থবিজ্ঞান বিভাগের সভাপতি, বিজ্ঞান অনুষদের ডিন এবং সলিমুল্লাহ মুসলিম হলের প্রাধ্যক্ষ হিসেবে দায়িত্ব পালন করেন। এছাড়া তিনি ঢাকা বিশ্ববিদ্যালয় শিক্ষক সমিতির সভাপতি, বাংলাদেশ ফিজিক্যাল সোসাইটির সভাপতি ও ফেলো ছিলেন। ২০০৯ থেকে ২০১৩ সাল পর্যন্ত তিনি বাংলাদেশ উন্মুক্ত বিশ্ববিদ্যালয়ের (বাউবি) উপাচার্য হিসেবে দায়িত্ব পালন করেন।

## মৃত্যু
আর আই এম আমিনুর রশিদ ২০২৫ সালের ৮ আগস্ট ঢাকায় মৃত্যুবরণ করেন। মৃত্যুকালে তার বয়স হয়েছিল ৮০ বছর।

## আরও দেখুন
* ঢাকা বিশ্ববিদ্যালয়
* বাংলাদেশ উন্মুক্ত বিশ্ববিদ্যালয়

## তথ্যসূত্র

বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের অধ্যাপক
বিষয়শ্রেণী:বাংলাদেশ উন্মুক্ত বিশ্ববিদ্যালয়ের উপাচার্য
ইন্ডিয়ানা বিশ্ববিদ্যালয় ব্লুমিংটন

**ইন্ডিয়ানা বিশ্ববিদ্যালয় ব্লুমিংটন** (**আইইউ ব্লুমিংটন**, **ইন্ডিয়ানা ইউনিভার্সিটি**, **আইইউ**, বা কেবল **ইন্ডিয়ানা**) হল ইন্ডিয়ানার ব্লুমিংটনের একটি সরকারি গবেষণা বিশ্ববিদ্যালয়। এটি ইন্ডিয়ানা বিশ্ববিদ্যালয়ের প্রধান বিদ্যায়তন ও ৪০০,০০০ জনেরও বেশি শিক্ষার্থীর সঙ্গে বৃহত্তম বিদ্যায়তন।

ইন্ডিয়ানা বিশ্ববিদ্যালয় আমেরিকান বিশ্ববিদ্যালয় সমিতির সদস্য এবং "আর১: ডক্টরাল বিশ্ববিদ্যালয় – খুব উচ্চ গবেষণা কার্যকলাপ"-এর মধ্যে শ্রেণীবদ্ধ। এটিতে জ্যাকবস স্কুল অব মিউজিক, লুডি তথ্যবিদ্যা, কম্পিউটিং ও প্রকৌশল বিদ্যালয়, ও'নিল সরকারি ও পরিবেশ বিষয়ক বিদ্যালয়, কেলি ব্যবসা বিদ্যালয়, সরকারি স্বাস্থ্য বিদ্যালয়, স্কুল অব নার্সিং, স্কুল অব অপটোমেট্রি, মাউরা আইন বিদ্যালয়, শিক্ষা বিদ্যালয়, মিডিয়া স্কুল এবং হ্যামিলটন লুগার স্কুল অব গ্লোবাল অ্যান্ড ইন্টারন্যাশনাল স্টাডিজ সহ অসংখ্য বিদ্যালয় ও কার্যক্রম রয়েছে।

বিশ্ববিদ্যালয়টি একটি বিস্তৃত ছাত্রজীবন কর্মসূচির আবাসস্থল, যেখানে ক্যাম্পাসে ৭৫০ টিরও বেশি ছাত্র সংগঠন রয়েছে এবং প্রায় ১৭ শতাংশ স্নাতক গ্রিক ব্যবস্থায় যোগদান করেছে। ইন্ডিয়ানা ক্রীড়া দলগুলি এসিএএ-এর বিভাগ ১-এ প্রতিদ্বন্দ্বিতা করে এবং ইন্ডিয়ানা হুজিয়ার্স নামে পরিচিত। বিশ্ববিদ্যালয়টি বিগ টেন কনফারেন্সের সদস্য; যেহেতু এটির কোনহ মাস্কট নেই, তাই সমস্ত দল কেবল "হুজিয়ার্স" নামে পরিচিত।

ইন্ডিয়ানার অনুষদ, কর্মী ও প্রাক্তন শিক্ষার্থীদের মধ্যে নয়জন নোবেল বিজয়ী, ১৯ জন রোডস বৃত্তি প্রাপক, ১৭ জন মার্শাল বৃত্তি প্রাপক ও পাঁচজন ম্যাকআর্থার ফেলো অন্তর্ভুক্ত রয়েছেন।

## তথ্যসূত্র

## বহিঃসংযোগ

* 
* ইন্ডিয়ানা বিশ্ববিদ্যালয়ের ক্রীড়াবিষয়ক ওয়েবসাইট
* 


বিষয়শ্রেণী:ইন্ডিয়ানার সরকারি বিশ্ববিদ্যালয় ও মহাবিদ্যালয়
বিষয়শ্রেণী:১৮২০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮২০-এ ইন্ডিয়ানায় প্রতিষ্ঠিত
বিষয়শ্রেণী:ইন্ডিয়ানা বিশ্ববিদ্যালয় বিদ্যায়তন
পিংক ফ্লয়েডের রেকর্ডকৃত গানের তালিকা

পিংক ফ্লয়েড লন্ডন ভিত্তিক ব্রিটিশ রক ব্যান্ড, যারা পনেরটি স্টুডিও অ্যালবাম, তিনটি সাউন্ডট্র্যাক অ্যালবাম, তিনটি সরাসরি অ্যালবাম, আটটি সংকলন অ্যালবাম, চারটি বক্স সেট, রেকর্ড করেছে, সেইসাথে এমন উপাদান যা আজ অবধি তাদের পাঁচ দশকের কর্মজীবনে অপ্রকাশিত রয়ে গেছে।

এই তালিকায় বর্তমানে ২১৮টি গান রয়েছে।

## গান

## আরো দেখুন
*পিংক ফ্লয়েডের ডিস্কোগ্রাফি
*পিংক ফ্লয়েড কর্তৃক রেকর্ডকৃত অপ্রকাশিত গানের তালিকা
*List of songs recorded by Syd Barrett

## টীকা

## তথ্যসূত্র

## গ্রন্থপঞ্জি
* 


Pink Floyd
Pink Floyd
অ্যালুমিনিয়াম ডাইবোরাইড

Chemical compound
**অ্যালুমিনিয়াম** **ডাইবোরাইড** (AlB2) একটি রাসায়নিক যৌগ যা ধাতব অ্যালুমিনিয়াম এবং ধাতুকল্প বোরন থেকে তৈরি। এটি অ্যালুমিনিয়াম এবং বোরনের দুটি যৌগের একটি, অন্যটি হলো AlB<sub>12</sub>,। উভয়কেই সাধারণত অ্যালুমিনিয়াম বোরাইড বলা হয়।

কাঠামোগতভাবে বোরন পরমাণুগুলি তাদের মধ্যকার অ্যালুমিনিয়াম পরমাণুর সাথে গ্রাফাইটের মতো পাতলা পাত তৈরি করে এবং এর গঠন ম্যাগনেসিয়াম ডাইবোরাইডের গঠনের সাথে মিলে যায়। AlB2 এর একক স্ফটিক বেসাল হেক্সাগোনাল প্লেনের সমান্তরাল অক্ষ বরাবর ধাতব পরিবাহিতা প্রদর্শন করে। 

অ্যালুমিনিয়াম বোরাইডকে একটি বিপজ্জনক পদার্থ হিসাবে বিবেচনা করা হয়। কারণ এটি অ্যাসিড এবং হাইড্রোজেন গ্যাসের সাথে বিক্রিয়া করে বিষাক্ত গ্যাস তৈরি করে। উদাহরণস্বরূপ, এটি হাইড্রোক্লোরিক অ্যাসিডের সাথে বিক্রিয়া করে বোরেন এবং অ্যালুমিনিয়াম ক্লোরাইড উৎপন্ন করে।

AlB2 এর স্ফটিক কাঠামো প্রায়শই আন্তঃধাতু যৌগগুলি বর্ণনা করার জন্য একটি প্রোটোটাইপ কাঠামো হিসাবে ব্যবহৃত হয়। প্রচুর সংখ্যক কাঠামোর ধরন রয়েছে যা AlB2 কাঠামোগত পরিবারের মধ্যে পড়ে। 

## আরও দেখুন

* বোরাইড

## তথ্যসূত্র

## বহিঃ সংযোগ

* "বোরন" ;

বিষয়শ্রেণী:অ্যালুমিনিয়াম যৌগ
বিষয়শ্রেণী:বোরাইড